
 PARLAMENTUL  ROMÂNIEI

CAMERA DEPUTAŢILOR
	       Comisia Juridică, de  

      Disciplină  şi Imunităţi

        Nr. 31/1126/2010

	                        Comisia pentru agricultură
                        silvicultură,industrie alimentară
                            Nr. 24/155/2010

	
	


    RAPORT COMUN
asupra  propunerii legislative pentru completarea art. 16 din Legea fondului funciar nr. 18/1991
(PL. x  745/2010)

În temeiul dispoziţiilor art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi împreună cu Comisia pentru agricultură, silvicultură, industrie alimentară, au fost sesizate spre dezbatere în fond, cu propunerea legislativă pentru completarea art. 16 din Legea fondului funciar nr. 18/1991, trimisă cu adresa nr. PL-x 745 din 29 noiembrie 2010, înregistrată sub nr. 31/1126 din 2 decembrie 2010 şi respectiv sub nr. 24/797 din 2 decembrie 2010, la Comisia pentru agricultură, silvicultură, industrie alimentară şi servicii specifice.
Potrivit prevederilor art. 75 din Constituţia României, republicată, şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor  este  Cameră decizională.

Senatul, în calitate de primă Cameră sesizată, a respins iniţiativa legislativă în şedinţa din 24 noiembrie 2010.

Consiliul Legislativ a avizat favorabil proiectul legislativ, cu observaţii şi propuneri, conform avizului nr. 935 din 20 iulie 2010.

Propunerea legislativă supusă dezbaterii are ca obiect de reglementare completarea art. 16 din Legea fondului funciar nr. 18/1991, intervenţiile legislative vizând ca persoanelor fizice care nu s-au înscris în cooperativele agricole de producţie şi ale căror terenuri au fost comasate în perimetrul cooperativelor şi au fost compensate cu alte terenuri, să li se restituie terenul primit prin compensare.
Comisia pentru agricultură, silvicultură şi servicii specifice, prin adresa nr. 24/155 din 14 martie 2011, a transmis un raport preliminar de respingere a iniţiativei legislative, pentru a se evita o legiferare paralelă.
Guvernul, prin punctul de vedere transmis cu adresa nr. 2404 din 17 septembrie 2010, nu susţine adoptarea iniţiativei legislative.
În conformitate cu prevederile art. 61 şi 63 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat, în şedinţa din 11 septembrie 2012 iniţiativa legislativă, expunerea de motive, avizul favorabil al Consiliului Legislativ, cu observaţii şi propuneri şi punctul de vedere al Guvernului. Din numărul total de 23 membri ai Comisiei juridice, de disciplină şi imunităţi, la şedinţă au participat 17 deputaţi. 

La lucrările Comisiei juridice a participat, în calitate de invitat, din partea Autorităţii Naţionale pentru Restituirea Proprietăţii, doamna Valica Ana Maria, director.

Comisia de agricultură şi servicii specifice, au examinat iniţiativa legislativă în şedinţa din 8 martie 2011. Din numărul total de 27 membri ai Comisiei pentru agricultură, la şedinţă au participat 24 deputaţi. 
La lucrările Comisiei pentru agricultură, a participat, în calitate de invitat, din partea Ministerului Agriculturii şi Dezvoltării Rurale, domnul Adrian Rădulescu, secretar de stat.
În urma dezbaterilor cele două Comisii sesizate în fond, au hotărât cu unanimitate de voturi Comisia juridică, de disciplină şi imunităţi şi cu majoritate de voturi (19 voturi pentru, două abţineri şi 3 voturi împotrivă), Comisia pentru agricultură, să propună plenului Camerei Deputaţilor, spre dezbatere şi adoptare, Raportul de respingere a propunerii legislative pentru completarea art. 16 din Legea fondului funciar nr. 18/1991, întrucât, situaţiile prevăzute în reglementare sunt cuprinse în prevederile art. 6 alin. (21) din Legea nr. 1/2000.
În raport cu obiectul şi conţinutul reglementării, iniţiativa legislativă face parte din categoria legilor organice.
         PREŞEDINTE,                                         


                   PREŞEDINTE,   
          Daniel BUDA                                



             Adrian RĂDULESCU
  SECRETAR,






       SECRETAR,

       Gabriel ANDRONACHE



                            Vasile MOCANU
Consilier parlamentar,        






     Consilier parlamentar,        
     Iuliana Fuiorea          







           Ioana Goţa       

